بلاج ميرامار لمعروف حتى لبلاج لمركز هو بلاج لي كاين مدينة لمحمدية لمغريب تصويرة ديال قصبة دصيد من بلاج ميرامار لبلاصة هاد لبلاج كاين لجماعة لحضرية ديال لمحمدية لعمالة ديال لمحمدية جهة الدار لبيضا سطات بين لمرسى لبيطرولي ديال لمحمدية لبلاج ديال مانسمان السياحة هاد لبلاج تايزوروه الناس بزاف الصيف حيت كايتعتابر متنفس للناس ديال لمحمدية وحتى الدار لبيضا لي تايفضلو يتبحرو فيه هاد لبلاج تايكون فيه الر اج تايديرو فيه شي رياضات شاطئية بحال لباطويات دلأشرعة التهيئة لبلاج فيها كورنيش كبير فيه بزاف ديال لقهاوي والتجارة والرواج زيادة على أوطيل مصنف عام علنو بلي غادي يديرو تهيئة للكورنيش ديال هاد لبلاج بداو تايهدمو لكورنيش لقديم تايبنيو بلاصتو كورنيش جديد فيه تريبيل خدمات متنوعة تبناو لبلاج ميرامار شي ويداديات وإقامات ديال السكنة لمسألة لي ماعجباتش لمجتمع لمدني ديال مدينة لمحمدية حيت هاد لبنايات ماحتارماتش لمسافة لقانونية بينها وبين لبلاج تسببات ضياع الكثبان الرملية ديال لبلاج لي فقدات توازنها لبيئة لمجتمع لمدني ديال مدينة لمحمدية نتاقد بزاف الناس لي تايسيرو لمدينة والشأن لعام لمحلي فيها بسبب لبلاج ميرامار لي توسخ لما والرملة ديالو بسبب لغبرة لكحلة ديال الشاربون والزبل دلباطويات ديال لبيطرول ولوسخ ديال لواد لحار كيف ما أكدات شي دراسات بلي لميزانية ديال رواسب دالرملة فهاد لبلاج فيها اختلالات مرتابطة بالدينامية لعامة ديال الساحل دلمحمدية          عيون لكلام تصنيف لجغرافيا لمغريب تصنيف لمحمدية تصنيف مقالة جودة مابيهاش تصنيف إحصائيات لمينحة